CELEX: 62012CN0388
Language: et
Date: 2012-08-16 00:00:00
Title: Kohtuasi C-388/12: Eelotsusetaotlus, mille on esitanud Tribunale Amministrativo Regionale per le Marche (Itaalia) 16. augustil 2012 — Comune di Ancona versus Regione Marche

20.10.2012   
            
            
               ET
            
            
               Euroopa Liidu Teataja
            
            
               C 319/4
            
         Eelotsusetaotlus, mille on esitanud Tribunale Amministrativo Regionale per le Marche (Itaalia) 16. augustil 2012 — Comune di Ancona versus Regione Marche
   (Kohtuasi C-388/12)
   2012/C 319/06
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per le Marche
   
      Põhikohtuasja pooled
   
   
      Kaebuse esitaja: Comune di Ancona
   
      Vastustaja: Regione Marche
   
      Eelotsuse küsimused
   
   
               1.
            
            
               Kas määruse (EÜ) nr 1260/1999 (1) artikli 30 lõiget 4 tuleb tõlgendada nii, et seda asjaolu, et kontsessiooni andmisest ei saanud kontsessiooni andja märgatavat tulu ega kontsessionäär põhjendamatut eelisseisundit, võib asuda hindama alles siis, kui on kontrollitud, kas rajatise kallal on tehtud olulisi muudatusi?
               Juhul kui vastus sellele küsimusele on jaatav,
               
                           a)
                        
                        
                           kas õigusnormis peetakse silmas ainult füüsilisi muudatusi — selles mõttes, et valminud rajatis ei vasta rahastamiskõlblikuks tunnistatud projektis esitatule — või ka funktsionaalseid muudatusi, ning kui ka viimaseid, siis kas tegemist on olulise muudatusega, kui rajatist kasutatakse „ka” — kuid mitte põhiliselt — muuks tegevuseks kui hanketeates ja/või hankes osalemise avalduses märgitud?
                           Juhul kui vastus sellele küsimusele on eitav,
                        
                     
                           b)
                        
                        
                           kas juhtudel, kui avalikult rahastatakse rajatisi, mille käitamine on tõenäoliselt suure majandusliku tähtsusega, kohaldub kõnealune õigusnorm ainult rajatise loomise faasis või jääb avaliku hanke nõuete täitmise kohustus kehtima ka siis, kui kõne all on käitamise üleandmine?
                        
                     
         
               2.
            
            
               Kas määruse (EÜ) nr 1260/1999 artikli 30 lõiget 4 tuleb tõlgendada nii, et selle asjaolu kontrollimine, ega käitamise usaldamisest kolmandatele isikutele ei tulene ettevõtjale või avalik-õiguslikule isikule püsivat puhastulu või põhjendamatut eelisseisundit, on samm, mis järgneb õiguslikult ja loogiliselt eelotsusetaotluses tõstatatud probleemi (st avaliku hanke korraldamise kohustuse küsimuse) lahendamisele, või tuleb hankemenetluse korraldamise kohustuse eksisteerimist kontrollida, võttes arvesse ka kontsessioonisuhet reguleerivaid konkreetseid õigusnorme?
            
         
      (1)  Nõukogu 21. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta (EÜT L 161, lk 1; ELT eriväljaanne 14/01, lk 31).